GiliGold/VAD_KnessetCorpus huggingface dataset:
שרן השכל: התיקון השני הוא שאני מבקשת שהסעיף על קטינים ישונה לכך שקטינים יופנו אך ורק לטיפול הוליסטי.
נעה בן שבת: יש הסתייגות כזאת.
שרן השכל: לא שום דבר שקשור לעניין פלילי.
שרן השכל: שיירשמו באחד הארגונים כמו אל-סם או כמו הרשות למלחמה בסמים ויעברו שם טיפול חינוכי במקום לפתוח להם תיקים פליליים.
נעה בן שבת: אני רוצה לברר כי אנחנו כתבנו את ההסתייגות שלך באופן כזה שאומר שבחוק הנוער (שפיטה, ענישה ודרכי טיפול) ייאמר שלגבי קטין בתקופת תוקפו של הסעיף האמור, רשאי בית המשפט להחליט כאמור בפסקה (2) של אותו סעיף 24.
שרן השכל: אני מבקשת לתקן שכל קטין שייתפס, במקום פלילי - - -
נעה בן שבת: במקום ההסתייגות.
שרן השכל: להוסיף הסתייגות.
שרן השכל: או לחילופין.
שרן השכל: הוא יופנה לטיפול חינוכי או הוליסטי או באל-סם או ברשות למלחמה בסמים ובאלכוהול.
שרן השכל: זו הסתייגות נוספת.
שרן השכל: ההסתייגות האחרת היא להוסיף בחילופין בסכום הקנסות ל-350 שקלים פעם ראשונה במקום 1,000 שקלים ול-500 שקלים בפעם השנייה במקום 2,000 שקלים.
שרן השכל: זאת הסתייגות לחילופין נוספת.
שרן השכל: הסתייגות נוספת היא לבטל בבקשה לחלוטין כל אדם שנפתח לו תיק פלילי בעבר בשימוש בקנביס, יופנה לטיפול בקנסות ועברו הפלילי יימחק על מנת שנוכל לפתוח דף חדש.
נעה בן שבת: ההסתייגות שהייתה אמרה שכל הרישומים הקודמים יימחקו.
נעה בן שבת: מה את מציעה עכשיו?
שרן השכל: כל מי שהיה לו עבר פלילי, שנפתח לו תיק פלילי, מעכשיו יוכל להמיר את זה בקנס גם אם הדבר נעשה לפני שנים.
קריאה: זאת כבר הרשעה.
נעה בן שבת: את מתכוונת שהתיק תלוי ועומד?
נעה בן שבת: הבן אדם כבר הורשע.
שרן השכל: לתיק שכבר הורשע בעבירה של שימוש בקנביס.
נעה בן שבת: אבל הוא כבר הורשע.
נעה בן שבת: הוא כבר נשא את עונשו.
שרן השכל: אני חושבת שגם היה עובר לגליזציה מלאה במדינת ישראל, היו מוחקים את כל התיקים הפליליים.
נעה בן שבת: לגבי מחיקת התיקים, כבר יש לך הוראה וביקשת שיימחק האישור הפלילי שלו.
נעה בן שבת: לאדם שלא הורשע את מאפשרת לעבור למסלול אבל אדם שכבר הורשע, את לא יכולה שוב להעניש אותו.
נעה בן שבת: כבר נקבע לו עונש אחר.
אלי אלאלוף: אנחנו נצביע על ההסתייגויות.
נעה בן שבת: אני חושבת שאנחנו מדברים כאן על שני מצבים.
נעה בן שבת: מי שהורשע וקיבל את עונשו, לא יכולים להעביר אותו למסלול אחר.
שרן השכל: אבל אם היום מחליטים שאין יותר הפניה לחלוטין.
נעה בן שבת: יש לך הסתייגות שדיברנו עליה והיא עולה למליאה.
נעה בן שבת: את נותנת חנינה ואת מוחקת את הרישום.
שרן השכל: אני מדברת על חנינה לעניין העונש אבל אפשרות להמיר את זה בקנס עצמו.
אלי אלאלוף: אני בעד לעבור נקודה-נקודה ברביזיה.
אלי אלאלוף: הרביזיה שלי קיבלה תגבור בנקודות נוספות.
נעה בן שבת: אתה רוצה גם לעשות את ההסתייגויות?
אלי אלאלוף: הסתייגות ראשונה.
נעה בן שבת: הסתייגות ראשונה דיברה על כך שהתחילה תהיה שלושה חודשים ממועד הפרסום ולא מיום 1 באפריל 2019.
נעה בן שבת: הסתייגות שנייה ביקשה להפנות אותם לטיפול לאל-סם או לרשות למלחמה בסמים.
אלי אלאלוף: מי בעד ההסתייגות של חברת הכנסת שרן השכל, להעביר רק את הקטינים לטיפול מניעתי או טיפול שיקומי באמצעות גופים וולנטריים?
שרן השכל: אתם בעד שיפתחו להם תיקים וכך הם יתגייסו לצבא.
אלי אלאלוף: אין צורך לנמק.
שרן השכל: המצפון שלכם.
אלי אלאלוף: מי שהתעסק בזה באופן מעשי מאוד הרבה שנים.
שרן השכל: דווקא בגלל זה.
שרן השכל: אתה הולך לשים אותם בכלא.
יעל גרמן: אני מסכימה אתך אדוני.
יעל גרמן: אני נגד לגליזציה אבל גם בעד אי הפללה.
יעל גרמן: יש הבדל בין לגליזציה להפללה.
אלי אלאלוף: מה עושה העבודה האדירה הזאת של אל-סם והמרכז שאני בעצמי הקמתי בדרום?
שרן השכל: איך אתה יכול להתערב בחינוך שלהם?
אלי אלאלוף: זה ההבדל בינך לביני.
אלי אלאלוף: גם קטינים, כדאי שיפחדו.
שרן השכל: שיפחדו, ישימו אותם בכלא ולא יעשו צבא אחר כך.
נעה בן שבת: הובהר לנו כאן שהטיפול בקטינים הוא באמת יותר גמיש ויש כאן דרכי טיפול.
שרן השכל: כמו היום.
שרן השכל: אנחנו רואים שהיום זה לא עובד.
שרן השכל: הם בעצמם אמרו שהיום זה לא עובד.
אלי אלאלוף: ברשותכם, ההסתייגות לא התקבלה.
נעה בן שבת: גברתי ביקשה שהעבירה הראשונה, הסכום יהיה 350, ובעבירה השנייה הסכום יהיה 500 שקלים.
אלי אלאלוף: אני מזכיר שכבר הצבענו נגד זה.
נעה בן שבת: לא, הצבענו נגד סכומים אחרים.
נעה בן שבת: הסתייגות רביעית אמרה שכל מי שהיה לו תיק פלילי יוכל להמיר אותו, יפנה לטיפול.
נעה בן שבת: זו הייתה הסתייגות ראשונה, שהוא יפנה לטיפול, כל מי שהיה לו תיק פלילי בעבר.
שרן השכל: מי שהיה לו תיק פלילי, יוכל להמיר אותו בקנס.
נעה בן שבת: את רוצה קודם שיוכל להמיר אותו בקנס?
נעה בן שבת: תהיה בעצם חנינה לגבי העונש, חנינה שמשמעותה הפחתה של העונש לקנס בגובה הסכומים האלה?
נעה בן שבת: הסתייגות נוספת היא שמי שיש לו רישום בעבר, יפנה עכשיו לטיפול ברשות למלחמה בסמים ובאל-סם.
שרן השכל: זה לקטינים.
נעה בן שבת: אם כן, יש לנו ארבע הסתייגויות.
נעה בן שבת: עכשיו צריך להצביע על החוק עם התיקונים עליהם דיברנו.
אלי אלאלוף: לאור התיקונים, אנחנו נצביע מחדש על כל החוק.
אלי אלאלוף: מי בעד אישור חוק הסמים המסוכנים (עבירת קנס מיוחדת - הוראת שעה), התשע"ח-2018 כנוסח הוועדה?
אלי אלאלוף: נמנעים - חוק הסמים המסוכנים (עבירת קנס מיוחדת - הוראת שעה), התשע"ח-2018 נתקבל.
אלי אלאלוף: אני שמח להודיע שהחוק עבר.
אלי אלאלוף: בהצלחה ביישום שלו.
אלי אלאלוף: הוא יעלה למליאה.
אלי אלאלוף: היום ה-15 ביולי 2018, ג' באב התשע"ח, השעה 14:00 ואני פותח את ישיבת ועדת העבודה, הרווחה והבריאות.
אלי אלאלוף: אני מזכיר שבזמנו מיזגנו את הצעות החוק של חברי הכנסת, של חבר הכנסת עודד פורר והקבוצה שלו, של חבר הכנסת רועי פולקמן והקבוצה שלו, ושל חבר הכנסת יואב קיש.
רועי פולקמן: ה-פ' היה קודם אלא שלא שמנו לב.
רועי פולקמן: ה-פ' שלנו קודם.
אלי אלאלוף: לא נתמודד עם הבירוקרטיה.
אלי אלאלוף: ברשותכם, אני מבקש למזג את שלושת הצעות החוק, אם זה מקובל עליכם.
יואל חסון: עלי זה לא מקובל.
יואל חסון: מקובל עליך?
יואל חסון: מקובל עלי.
יואל חסון: רציתי לוודא שזה מקובל עליך.
אלי אלאלוף: מיזוג כל הצעות החוק הפרטיות אושר.
יעל סלנט: אני אתחיל בהקראת הצעת החוק ואם יש הערות, נשמע אותן תוך כדי.
יעל סלנט: הוספת סעיף 21ד בחוק ביטוח בריאות ממלכתי, התשנ"ד-1994, אחרי סעיף 21ג יבוא: "21ד.
יעל סלנט: מימוש מרשם בכל בתי מרקחת
יעל סלנט: (א1) קופת חולים רשאית לגבות מבית המרקחת תשלום בסכום סביר בעד התחברות למערכת הממוחשבת שלה.
יעל סלנט: שר הבריאות – כאן משרד האוצר ביקש שזה יהיה בהסכמת שר האוצר – בהסכמת שר האוצר רשאי לקבוע מחיר מרבי שישלם בית המרקחת בעד ההתחברות למערכת הממוחשבת של קופת חולים, אם סבר כי הדבר נדרש כדי למנוע פגיעה באפשרות של בתי המרקחת להתחבר למערכת הממוחשבת כאמור.
יעל סלנט: כאן אני רוצה לומר כמה מלים.
יעל סלנט: גם בדיון הקודם וגם בדיונים הפנימיים שעשינו לקראת ההכנה של הצעת החוק הזאת לדיון בוועדה עלה חשש שהמחיר יהיה חסם בפני התחברות בתי המרקחת למערכות הממוחשבות של קופות החולים.
אלי אלאלוף: שלום חבר הכנסת אחמד טיבי.
אלי אלאלוף: שמחתי לראות את השמחה שלך ושלנו אתמול בטלוויזיה עת ראינו את הילד שחזר הביתה.
אחמד טיבי: זה היה רגע יפה.
אלי אלאלוף: לכולנו.
אלי אלאלוף: לכל תושבי ישראל.
אחמד טיבי: בהחלטי.
יעל סלנט: אנחנו הצענו ששר הבריאות יקבע את המחיר ובכך נבטיח באמת את הגישה, שהמחיר הזה יהיה סביר.
יעל סלנט: בישיבה הקודמת ביקשה הוועדה מקופות החולים לומר כמה הן משלמות נכון להיום עבור ההתחברות.
יעל סלנט: קיבלנו מכתב מעורך דין איל פלום.
יעל סלנט: אנחנו יודעים רק לגבי קופת חולים אחת שעלות ההתחברות שלה היא 40 שקלים.
יעל סלנט: לגבי יתר קופות החולים, הוועדה לא קיבלה מידע ואם יש כאן דרך להשלים את המידע, נשמח.
יעל סלנט: כן שמרנו לשר הבריאות את הסמכות להתערב בקביעת מחיר מרבי אם הוא יחשוב שיש כאן מחיר שמונע את ההתחברות הזאת של קופות החולים.
יעל סלנט: כל קופת חולים בשלב הראשון תהיה חופשית לקבוע לעצמה את המחיר ובלבד שהוא מחיר סביר ושר הבריאות יוכל להתערב, בהסכמת שר האוצר, אם לדעתו תהיה בעיה בעניין הזה.
אלי אלאלוף: מישהו רוצה להעיר לנקודה הזאת?
פניאל רוזנטל: מכבי שירותי בריאות.
אלי אלאלוף: היה היועץ של יושב ראש הוועדה.
פניאל רוזנטל: מבחינתנו לא היינו רוצים שכל נושא ההתחברות יעבור דרך מכבי, שלא ישלמו לנו, שלא נתעסק אתם, שבתי המרקחת הפרטיים יתחברו מול מערכות ספקי התוכנה החיצוניים שאנחנו עובדים אתם, מול יפ"ה לצורך העניין, שהם יתחשבנו אתם ושזה לא יעבור דרכנו.
רועי פולקמן: השאלה אם החוק מונע את זה.
עודד פורר: תעשו איך שאתם רוצים.
עודד פורר: תלוי איך עובדת הקופה.
פניאל רוזנטל: אנחנו לא רוצים שייווצר מצב שבתי המרקחת יתחברו איכשהו ושזה יעבור דרכנו.
אלי אלאלוף: אני לא רואה שיש כאן הסתייגות או דבר שמפריע לתהליך הזה, גם כפי שזה כתוב.
פניאל רוזנטל: זה נאמר לפרוטוקול.
עודד פורר: שלא יהיה מצב שהוא לא יכול לממש מרשם בגלל שהוא לא מחובר למערכת.
עודד פורר: זאת המהות של ההצעה.
עודד פורר: כן חשוב, במסגרת ההצעה, וזה חלק מהדברים שכבר ביקשנו להשיג, זה שהרוקח כבר יוכל לקבל את המידע.
עודד פורר: זאת אומרת, ראשית, אתה תדע שתרופה שאתה רשמת למטופל נופקה, ומהצד השני הרוקח גם ידע, הוא יראה האם המטופל מקבל תרופות אחרות שאולי מתנגשות.
קריאה: זה לא קשור לסעיף הזה.
עודד פורר: זה קשור להצעת החוק.
חבר טוב: סמנכ"לית לפיקוח על קופות חולים ושב"ן.
חבר טוב: אכן יש קופות שמתנהלות שונה.
חבר טוב: זאת אומרת, בהקשר של כללית זה באמת מצריך התקשרות עם הכללית.
חבר טוב: בהקשר של מכבי, כנראה זה לא מצריך התקשרות עם מכבי.
חבר טוב: אני לא בטוחה שהסעיף כמו שהוא כתוב כרגע מונע בעדכם.
חבר טוב: כתוב תאפשר.
חבר טוב: תאפשר, זה לא אומר שאתם חייבים בצורה שהיא ישירה מולכם אלא זה יכול להיות גם בצורה שהיא בתוכנה.
פניאל רוזנטל: שלא יבואו בטענות אלינו.
אלי אלאלוף: מה שאנחנו דואגים זה רק לעלות שלא תהיה מופרזת.
אלי אלאלוף: העלות לא צריכה להיות מופרזת.
אלי אלאלוף: לא חשובה הדרך.
אלי אלאלוף: אם הוא רוצה לקבל, יקבל.
אלי אלאלוף: אם הוא רוצה לשלם ישירות לספק, בבקשה.
אלי אלאלוף: אין שום בעיה בעניין זה.
יעל סלנט: אומרים שקופת החולים רשאית לגבות.
יעל סלנט: כלומר, אף אחד אחר לא יהיה רשאי.
אלי אלאלוף: נתקן את זה שזה גם באמצעות.
חבר טוב: מי מטעמה או משהו כזה.
יעל סלנט: או מי שהיא התקשר אתו לעניין זה.
אלי אלאלוף: בכל מקרה האחריות על עלות השירות תהיה מהקופה.
רועי פולקמן: ההצעה שעלתה כאן הייתה שזאת או קופת החולים או מישהו מטעמה.
יעל סלנט: מישהו שקופת החולים התקשרה אתו.
אלי אלאלוף: בתנאי שזה בעלות סבירה.
יעל סלנט: אנחנו נבהיר שזאת תהיה קופת החולים או מי שהקופה התקשר אתו לעניין הזה.
רועי פולקמן: או מי מטעמה.
יעל סלנט: אין בהוראות סעיף קטן (א) כדי לחייב את קופת החולים לתת שירותים באמצעות בית מרקחת שאינו נותן שירותים לקופת החולים שבה חבר המבוטח, או כדי לזכות את המבוטח בהטבה לעניין תשלום עבור התכשיר בבית מרקחת כאמור.
יעל סלנט: לעניין זה – "הטבה לעניין תשלום עבור התכשיר", פטור מתשלום או הנחה לפי כל דין, הוראת מנהל או לפי הסכם בין קופת חולים ובין גוף אחר.
יעל סלנט: רצינו להבהיר כאן שזה שקופת חולים תכבד מרשם, אין המשמעות שבית המרקחת הזה הוא בהסדר עם קופת חולים ושהמחיר יהיה אותו מחיר שהמבוטח היה משלם לבית מרקחת שהוא בהסדר עם הקופה.
יעל סלנט: אלה שני מישורים שהם נפרדים לחלוטין.
יעל סלנט: זה שבית המרקחת מממש את המרשם, לא אומר בהכרח שזה יהיה במחיר של הקופה.
יעל סלנט: אלה שני דברים שהם שונים.
שמואל קלנג: קופת חולים מאוחדת.
שמואל קלנג: אם את יכולה להבהיר את זה יותר.
שמואל קלנג: השפה כאן היא מאוד מורכבת ואני לא בטוח.
שמואל קלנג: אם בן אדם קונה את התרופה ב-17 שקלים בקופה, ועכשיו הוא הולך לבית מרקחת פרטי, מה הכוונה?
יעל סלנט: הוא הולך לבית מרקחת פרטי.
יעל סלנט: אם בית המרקחת הפרטי הוא בהסדר, הכללים הרגילים חלים.
יעל סלנט: אבל אם בית המרקחת אינו בית מרקחת שבהסדר, העובדה שהוא נותן לממש אצלו את המרשם הזה, זה לא אומר שזה יהיה באותו מחיר כמו שהוא היה משלם בבית מרקחת של הקופה או לחלופין בבית מרקחת שהוא בהסדר.
אחמד טיבי: הפער יהיה גדול?
עודד פורר: תלוי בבית המרקחת.
עודד פורר: תלוי באיזו תרופה.
עודד פורר: יש תרופות שיש עליהן מימון גבוה ויש תרופות שלא.
אלי אלאלוף: כך זה אצלנו גם בבתי כנסת.
אלי אלאלוף: יש בתי כנסת שלא כדאי להתקרב אליהם.
אלי אלאלוף: יש בתי מרקחת שלא כדאי להתקרב אליהם.
אחמד טיבי: זה חל על כל הדתות.
יעל סלנט: הגישה של בית מרקחת למערכת הממוחשבת של קופת חולים כאמור בסעיף קטן (א), תהיה למידע אודות מרשמים שטרם נופקו בלבד, בכפוף לכך שהמבוטח הציג כרטיס חבר בקופת החולים ובאופן שיאפשר לבית המרקחת לעדכן את קופת החולים אודות המרשמים שניפק מטעם הקופה.
יעל סלנט: כאן יש תוספת לעומת הנוסח שכבר ראינו, שהוא יותר הבהרה.
יעל סלנט: הכוונה היא שבית המרקחת יוכל לתת חיווי חוזר לקופת החולים שמרשם מסוים נופק, מבחינת היקף המידע שיועבר.
יעל סלנט: יש כאן עניינים של הגנת הפרטיות במובן הזה שלא רוצים שכל בתי המרקחת יוכלו לראות את כל המרשמים, את כל ההיסטוריה הרפואית של המטופל ולכן הסעיף נכתב כפי שהוא נכתב.
יעל סלנט: קיבלנו הערה מעורך דין איל פלום שביקשה שהמידע יהיה רחב יותר כדי שאפשר יהיה לראות תגובות תרופתיות, ניתן יהיה לראות אם הבן אדם מטופל בתכשיר אחר שסותר או נוגד או שיש לו השפעת לוואי.
יעל סלנט: לעניין היקף המידע שיועבר.
יעל סלנט: משרד הבריאות, היינו שמחים לדעת למה צריך מעבר למרשמים שטרם נופקו.
יעל סלנט: לכאורה היום בן אדם הולך עם מרשם שהוא מרשם קשיח לבית המרקחת.
יעל סלנט: חובת הרוקח לתשאל אותו האם הוא לוקח תכשיר כזה או אחר.
יעל סלנט: מדוע יש סיבה להרחיב כאן ככל שאתם סבורים שיש סיבה?
אלי מרום: רוקח הוא מטפל והוא הסוכן של המטופל.
אלי מרום: אנחנו רוצים לעשות לא רק מעט טוב אלא הרבה טוב.
אלי מרום: כמו שזה כתוב היום, רוקח יכול לראות את המרשם, לתשאל את המטופל ולעשות טוב.
אלי מרום: אני חושב שהתוספת של המילה "בלבד" היא לא טובה.
אלי מרום: אם היה רשום מרשמים שטרם נופקו, נקודה, רשאית הקופה גם לתת מידע נוסף.
אלי מרום: מרשמים שקיבלת בשלושת החודשים האחרונים, בדיקת מעבדה חריגה שלך.
אלי מרום: אם הקופה תנפק את זה, היא עוברת על החוק.
אלי מרום: זאת אומרת, במקום שנעשה טוב למטופלים, אנחנו אומרים לקופה: לא, אל תתני כלום.
אלי מרום: אני חושב שהנוסח צריך להיות מרשמים שטרם נופקו.
אלי מרום: נקודה.
אלי מרום: רשאית הקופה לספק מידע נוסף.
יעל סלנט: אבל מה זה המידע הנוסף?
אלי מרום: אני אתן דוגמה.
אלי מרום: היום המטופלים, המצב שלהם הוא לא מיטבי.
אלי מרום: כשאני הולך לרופא פרטי, הוא יודע רק את מה שאני מספר לו כי הוא לא מחובר לקופה.
אלי מרום: אבל מטופלי מדינת ישראל, רוב השירות שלהם הוא בקופה והמידע נמצא בקופה.
אלי מרום: למנוע בחקיקה העברת מידע חיוני על המטופל, זה נראה לי דבר שהוא לא נכון.
עודד פורר: אני חושב שזאת הערה מאוד נכונה.
יעל סלנט: אפשר להשיג את אותה תכלית באמצעות תשאול של המטופל וזה גם קורה היום.
אלי אלאלוף: אני לא חושב, עם כל הכבוד ויש לי הרבה כבוד לרוקחים, שהרוקחים צריכים לדעת הכול על כל אחד מאתנו.
אלי מרום: אני לא רוצה לדעת הכול, כבוד היושב ראש.
אלי אלאלוף: בתשאול הוא מקבל אינפורמציה נוספת ממנו, בבקשה, זה בין הקליינט לבין הרוקח.
אלי אלאלוף: אבל מראש לשים במערכת את כל הידע על כל אחד מאתנו, עוד מעט ימכור לו עגבניות כי זה טוב לגוף ואחר כך ימכור לו בשמים.
אלי אלאלוף: אני לא חושב שאלה היחסים שהיינו רוצים בין רוקחים לבין הפציינטים שלהם.
אלי אלאלוף: שנבין, רוב הפציינטים חלשים.
אלי אלאלוף: הם ניתנים לשכנע מהר ולדעתי זה מעמד לא טוב.
רועי פולקמן: אני מסכים עקרונית.
רועי פולקמן: השאלה היחידה היא אם אומרים הכול אסור אלא אם.
רועי פולקמן: הנוסח כאן אומר אסור הכול.
רועי פולקמן: או שאנחנו אומרים למשל אלרגיה חמורה לדברים מסוימים.
רועי פולקמן: כלומר, יכול להיות שאומרים מידע מסוים, שנגביל אותו.
רועי פולקמן: יש כאן הגנת הפרטיות ברורה.
רועי פולקמן: אתה אומר שאתה לא רוצה שיעבירו סתם מידע.
רועי פולקמן: השאלה אם אנחנו בחוק אומרים הכול אסור כהגדרה גורפת.
רועי פולקמן: יכול להיות שיאמרו שרוצים להעביר שאסור תחליפים מסוימים לתרופה הזאת כי יש אלרגיה מסוימת או רגישות מסוימת.
רועי פולקמן: לכאורה הפרשנות עכשיו של החוק היא שאסור כלום וזה אולי קצת קיצוני.
אלי אלאלוף: מותר למכור מה שאתה רוצה.
אלי אלאלוף: אתה יכול למכור תרופה שלא נדרשת במרשם.
רועי פולקמן: השאלה אם מותר להעביר מידע למשל שקשור בשימוש באותה תרופה או בתחליפים.
רועי פולקמן: משהו מינימלי.
אלי אלאלוף: אני אגלה לכם דבר מאוד פשוט.
אלי אלאלוף: ביום שישי הלכתי לחפש את התרופות שלי במקום מסוים, לא המקום הרגיל שלי.
אלי אלאלוף: לקחתי משהו לשיניים ופתאום אני מגיע, הולך לסופרמרקט, מה שמכרו לי במקום א' ב-25 שקלים, מכרו במקום ב' שני בקבוקים ב-25 שקלים.
אלי אלאלוף: זה מפני שאתה תחת השפעה של בית מרקחת בית מרקחת, יש לו השפעה של לא מסחר רגיל ולכן זה מטעה את הציבור.
אלי אלאלוף: לכן אני מציע שנסתפק במרשם.
אלי אלאלוף: מה שהוא מרשם, בבקשה, לפי החוק מגיע לו, יספק.
אלי אלאלוף: אל תתחיל לחטט כדי למכור לו דברים נוספים.
אלי אלאלוף: אני מציע לחבריי חברי הכנסת שנעביר את זה כמו שזה.
עודד פורר: אנחנו אתך.
אלי אלאלוף: אם אתם רוצים, תתייעצו עם היועצת המשפטית לקראת קריאה שנייה ושלישית.
עודד פורר: אני מקבל את הצעת היושב ראש.
אלינה אמיתי: ברשותך, הייתי רוצה להוסיף משהו.
אלינה אמיתי: ארגון הרוקחות בישראל.
אלינה אמיתי: אני מאוד רוצה להתחבר למה שאמרת שהמטופל הוא בעמדה של חולשה מסוימת.
אלינה אמיתי: הצוות המטפל הוא בעל הידע והוא בעל הכלים להמליץ לו.
אלינה אמיתי: אני מבקשת להפריד וכן חשוב לי להבהיר את הנקודה הזאת.
אלינה אמיתי: אנחנו חלילה לא מדברים כאן על איזשהו ממכר ולדחוף בבית המרקחת איזה שהם תכשירים שהמטופל לא צריך.
אלינה אמיתי: אנחנו מדברים על באמת ניהול סיכונים ומניעת פגיעה במטופל.
אלינה אמיתי: אם כרגע המטופל בא לקבל תרופה ללב, תרופה שהקרדיולוג רשם לו, ובמרשמים הקבועים שלו יש לו תרופה פסיכיאטרית שהפסיכיאטר רשם לו, ושתי התרופות יכולות להתנגש בצורה כזאת שבעוד שבוע נראה אותו במיון, אני חשובת שתפקידו של הרוקח הוא לזהות את זה.
אלינה אמיתי: האם יש אפשרות לבחון לרכך את לשון החוק בצורה כזאת שזה לא יהיה סגור הרמטית אלא שכל קופת חולים תחליט מה היקף ההרשאה שהיא נותנת לבתי המרקחת הפרטיים?
אחמד טיבי: נעביר את זה לקריאה שנייה ושלישית.
רועי פולקמן: תביאו הצעה לנוסח.
עודד פורר: אני מבקש שיירשם לקראת הקריאה השנייה והשלישית שננהל על זה דיון.
אלי אלאלוף: אני מציע שהנימוקים שלך, תדוני בהם עם אנשי משרד הבריאות ועם היועצת המשפטית.
אלי אלאלוף: אם תמצאו נוסחה שמקובלת על שלושתכם, נביא לקראת הקריאה השנייה והשלישית.
אלי אלאלוף: כרגע נחיה עם המצב הנוכחי.
יעל סלנט: משרד הבריאות, לקראת קריאה שנייה ושלישית, אם אתם יכולים לעשות איזשהו מיפוי של נתונים שאתם חושבים שבכלל רלוונטיים.
עודד פורר: תביאו הצעה יותר מהודקת, נקרא לזה כך.
רויטל טופר חבר: בכל מקרה, גם בהצעה שדיברנו, אמרנו להשאיר את זה להחלטת הקופה.
יעל סלנט: הגישה של בית מרקחת למידע לפי סעיף זה תיעשה באופן שימזער, ככל האפשר ובשים לב לחלופות טכנולוגיות מקובלות, את הסיכון לפגיעה בפרטיותו של המטופל.
יעל סלנט: (ד1) בית מרקחת יודיע לקופת חולים על פריצה או שימוש לא מורשה במערכת.
יעל סלנט: הוראות לגבי החוזה, הורדנו מתוך מטרה שהחוזה כשלעצמו לא יהווה איזשהו מכשול של בתי המרקחת לגשת לקופות החולים.
יעל סלנט: את החלקים שחשבנו שצריך שיהיו בחוק, כמו להודיע על פריצה או שימוש לא מורשה במערכת, פשוט כתבנו בחוק.
יעל סלנט: לא רצינו שמעבר לזה יהיו עוד תנאים שיוכלו לחסום את הגישה.
יעל סלנט: אלה גם הערות שקיבלנו בין היתר מרשות ההגבלים העסקיים שחששה שזה יהווה איזשהו חסם וגם מגורמים נוספים שפנו אלינו.
יעל סלנט: "בית מרקחת" ו"תכשיר מרשם" –כ כהגדרתם בסעיף 21ג.
יעל סלנט: "חתימה אלקטרונית מאובטחת" ו"מסר אלקטרוני" – כהגדרתם בחוק חתימה אלקטרונית, התשס"א-2001.
יעל סלנט: "מרשם" – מרשם כמשמעותו בפקודת הרוקחים (נוסח חדש), התשמ"א-1981, החתום בידי מי שמוסמך לכך לפי סעיף 26 לפקודה האמורה.
יעל סלנט: "מרשם אלקטרוני" - מרשם שהוא מסר אלקטרוני החתום בחתימה אלקטרונית מאובטחת.
יעל סלנט: אנחנו מגיעים לתיקון לפקודת הרוקחים.
יעל סלנט: יש כאן שני תיקונים.
חבר טוב: אפשר לשאול שאלה?
חבר טוב: לא הבנו למה הורדתם את כל הסעיפים שמדברים על ההתקשרות בין קופת החולים לבית המרקחת.
יעל סלנט: הסברתי.
יעל סלנט: ההצעה המקורית שלנו הייתה שהשר יקבע או לפחות יבחן, לפחות שהקופות יביאו לשר את ההסכמים והשר יוכל לבחון האם ההסכמים האלה הם בסדר או לא בסדר.
יעל סלנט: כפי שהבנו עמדת משרד הבריאות הייתה ששר הבריאות לא רוצה שיידעו את כל ההסכמים האלה, גם לא יידוע שהוא יותר רך, גם לא איזושהי סמכות, הבנו שיש בעיה עם הכיוון של שר הבריאות כרגולטור על ההסכמים האלה ולא רצינו שההסכמים האלה יהוו חסם להתקשרות.
יעל סלנט: לכן לא רצינו שקופות החולים יוכלו להערים קשיים שהם מעבר למגבלות שקבועות בחוק הזה.
יעל סלנט: לכן הסעיף הזה הורד, כי הסעיף הזה השאיר שיקול דעת מאוד רחב לקופות החולים לקבוע תנאים שהם יכולים להיות מאוד מקשים ואולי אפילו חוסמים גישה.
אלי אלאלוף: אני חושב שזו התרעה לקופות החולים שיפסיקו לחשוב שהקליינטים שלהן הם רכוש שלהן ושיאפשרו למבוטחים בקופות החולים את חופש הבחירה שלהם.
אלי אלאלוף: אני יודע שהרבה מאוד בתי מרקחת נפגעו מהשיטה החדשה של הקופות שמותר לקנות רק בקופות.
אלי אלאלוף: איפה החופש שלנו?
אלי אלאלוף: כל אחד מאתנו, יש לו קופה ויש כאלה שנוח לו לקבל את השירות מבית מרקחת ב' או ג' או ד', תלוי היכן הוא נמצא באותו יום.
אלי אלאלוף: אני חושב שכדאי שקופות החולים שיבינו ולא רק כאן.
אלי אלאלוף: אם זה היה תלוי בי, בהרבה מאוד מקומות כי אני רואה דברים אבסורדיים.
אלי אלאלוף: לא שולחים לצפת מפני שיש להם MRI נייד בקריית שמונה ואז לא לוקחים את צפת.
אלי אלאלוף: המדינה השקיעה, אנחנו האזרחים השקענו, הביטוח שלנו שילם את זה ובסוף כל קופה עושה לעצמה בדיקה של האינטרס המאוד פרטני שלה.
אלי אלאלוף: כדאי שקופות החולים ייקחו את השיעור של היום כדבר שהולך ויתגלגל גם בשירותים אחרים שהן אמורות לתת.
חבר טוב: כדי להבין.
חבר טוב: היכן החובות של אבטחת מידע במקרה של פריצה?
יעל סלנט: כמו שאמרתי קודם, בית המרקחת צריך להודיע על פריצה או על שימוש לא מורשה במערכת.
יעל סלנט: זה נכנס כסעיף בחוק.
חבר טוב: הוראות בתחום אבטחת מידע?
יעל סלנט: הן חלות מכוח חוק.
יעל סלנט: בחוק הגנת הפרטיות, בתקנות, על בעל המאגר שהוא קופות החולים.
יעל סלנט: גם התייעצנו בנושא הזה עם משרד המשפטים וזה ברור שהחובות בתחום הגנת הפרטיות מכוח התקנות האלה חלות על קופת חולים כמי שיש לה מאגר מידע.
יעל סלנט: בית המרקחת הוא סוג של מורשה גישה.
איל פלום: בית המרקחת הוא מאגר מידע רשום וכפוף לחוק.
יעל סלנט: זה לא מדויק.
יעל סלנט: כל מה שיש לבית המרקחת מול קופת החולים, בהקשר הזה שאנחנו דנים בו עכשיו, זה רק את הגישה.
יעל סלנט: זה שהפנקס שהוא מחזיק, בו הוא מתעד את כל ההנפקות שהוא עשה, זה שזה מאגר מידע נפרד, זה בוודאי, אבל זה לא קשור לעניין הזה.
אלי אלאלוף: אני מודיע שיש לנו עוד חמש דקות.
עודד פורר: זה דיון חשוב לקריאה השנייה והשלישית.
יעל סלנט: אנחנו צריכים לקרוא את התיקון לפקודת הרוקחים.
יעל סלנט: אני מקדימה שתי מילים כדי להסביר.
יעל סלנט: התיקון לפקודת הרוקחים, מטרתו להבטיח בשני מישורים שונים יידוע של המבוטח שזה שהוא רוכש את התכשיר שלו בבית מרקחת שמכבד את התכשיר שלו, לא אומר שהוא יהיה זכאי לכל ההטבות מכוח חוק ביטוח בריאות ממלכתי, וזה בשני מישורים שונים.
יעל סלנט: נקרא ונסביר.
יעל סלנט: בפקודת הרוקחים (נוסח חדש), התשמ"א-1981 –
ואחריו יבוא: "(ב) בית מרקחת יציב במקום בולט בסמוך לדלפי מתן השירות של הרוקח שלט ברור וקריא עליו מפורשים בעברית, ערבית, אנגלית ורוסית קופות החולים שבית המרקחת נותן להם שירותי, ככל שהוא נותן שירותים לקופה, ואם אינו נותן שירותים לאף אחת מקופות החולים, יוצב שלט בשפות האמורות המליין זאת מפורשות".
אחמד טיבי: זה בניגוד לחוק הלאום שנדון בחדר אחר.
אלי אלאלוף: כדאי לך לבחור את החדר הנכון.
אחמד טיבי: זה חוק מקרטע.
אחמד טיבי: הוא לא יעבור.
אלי אלאלוף: אני לא הבנתי את הקריקטורה של הרוקחים בעיתון "הארץ" היום.
רועי פולקמן: אני לא קורא "הארץ?
אלי אלאלוף: גם אני לא אבל אני מקבל אותו.
אחמד טיבי: לפרוטוקול, אני כן קורא אותו.
יעל סלנט: אמרנו שבית המרקחת צריך לפרסם בארבע שפות את קופות החולים להן הוא נותן שירותים ככל שהוא נותן שירותים, ואם הוא לא נותן שירותים לאף אחת מהקופות, יוצב שלט בשפות האמורות שמציין זאת במפורש כדי שיהיה ברור שזה בית מרקחת שהוא אינו בהסדר עם אף אחת מקופות החולים.
יעל סלנט: ניתן לרכוש בו והוא מכבד את המרשם, אבל כמובן שבמחיר הרגיל של התרופה בשוק ולא במחיר שהוא מפוקח או מסובסד או הטבה או תקרה או מה שלא יהיה.
27 יבוא: "27א.
27 יבוא: מתן מידע למטופל בדבר זכויותיו לפי חוק ביטוח בריאות ממלכתי כאן זאת חובת יידוע של הרוקח.
27 יבוא: רוקח המנפק למטופל תכשיר בבית מרקחת שאינו נותן שירותים של קופת החולים בה הוא חבר יידע את המטופל כי בית המרקחת אינו נותן שירותים לקופת החולים וכי אם ירכוש את התכשיר בקופת החולים או בבית מרקחת שנותן שירתיחם לקופת החולים הוא עשוי לשלם מחיר נמוך יותר עבור התכשיר".
27 יבוא: זה סעיף שקיבלנו עליו לא מעט הערות.
פניאל רוזנטל: כדי למנוע הטעיה של מי שקונה את התרופות, אנחנו היינו מבקשים שזה יהיה בשלט.
פניאל רוזנטל: כלומר, להוסיף את זה לשלט הקודם שהוא לא יקבל החזר מקופת החולים.
פניאל רוזנטל: כלומר, לא שהרוקח אומר לו את זה בעל פה.
יעל סלנט: אלה שתי חובות שהן מקבילות.
יעל סלנט: יש חובת שלט בו יהיה כתוב עם איזה קופות חולים הוא בהסדר, ואם הוא לא בהסדר, שהוא לא בהסדר.
יעל סלנט: יש גם חובת יידוע בעל פה שזה במקביל, זה לא סותר, זה ביחד, של הרוקח לומר.
אלי אלאלוף: התרופה עוד אצל הרוקח והוא עוד לא נתן לו.
אלי אלאלוף: אם הוא לא ישלם, הוא לא ייתן לו אותה.
אלי אלאלוף: לא צריך שילוט כזה.
יעל סלנט: הוספנו כאן חובת דיווח.
יעל סלנט: כל קופת חולים תדווח לוועדת העבודה, הרווחה והבריאות של הכנסת בתום שנה ובתום שלוש שנים מיום כנסתו לתוקף של חוק זה על מספר בתי המרקחת שאינם בהסדר עם הקופה שביקשו להתחבר למערכת הממוחשבת שלה, מספר בתי המרקחת שהתחברו למערכת הממוחשבת שלה והמחיר הנגבה בעד החיבור.
יעל סלנט: המטרה של הסעיף הזה היא לאפשר לוועדה לראות את הפער בין בתי המרקחת שרוצים להתחבר לבין בתי המרקחת שמתחברים בפועל כדי שנוכל לראות כמה באמת בתי מרקחת לא הצליחו להתחבר, וגם כדי שנוכל לעקוב אחרי המחיר ולראות שהוא לא הופך להיות חסם כשלעצמו.
אלי אלאלוף: קראנו הכול?
אלי אלאלוף: חברי הכנסת, אנחנו יכולים להצביע?
יואל חסון: היושב ראש, אני לא מצביע על דיון שלא הייתי חלק ממנו.
אלי אלאלוף: היית חלק.
אלי אלאלוף: חוק ביטוח בריאות ממלכתי (תיקון - מימוש מרשם בכל בית מרקחת), התשע"ח-2018 נתקבל.
אלי אלאלוף: החוק אושר ויעלה לקריאה ראשונה במליאה.
אסנת לוקסמבורג: בוקר טוב.
אסנת לוקסמבורג: אנחנו מביאים היום בקשה לתיקון חקיקה שהמשמעות שלו היא תוספת של חמישה מכשירי PET CT.
אסנת לוקסמבורג: תקנות בריאות העם (מכשירים רפואיים מיוחדים).
אסנת לוקסמבורג: מכשירי ה-PET CT הפכו להיות כלי יותר ויותר חשוב באבחון של חולי סרטן בעיקר, עיקר ההתוויות הן התוויות שנוגעות למחלות סרטן.
אסנת לוקסמבורג: עקב העובדה שיש יותר ויותר התוויות שמתווספות ולצערנו הרב גם היקפי החולים הולכים ועולים אנחנו נדרשים לתת מענה בזמינות גבוהה ובאיכות טובה של בדיקות ה- PET CTהאלה לצורך אבחון ראשוני וגם בחלק מהמחלות לצורך מעקב אחרי אותם חולים.
אסנת לוקסמבורג: ה- PET CTנותן לנו מצב שבו לוקחים מצד אחד את המיקום האנטומי של הגידול ומצד שני את רמת הפעילות שקיימת באותו מקום, שהיא בדרך כלל מאפיינת את מחלת הסרטן ובצורה הזאת אנחנו יכולים לתת אבחנה טובה האם כן או לא יש גידול, האם הגידול פעיל וכולי.
אסנת לוקסמבורג: אנחנו מבקשים לשנות את שיעור המכשירים לנפש.
אסנת לוקסמבורג: היום הוא עומד על 1:650,000 איש ולפי הצעת התקנות אנחנו הולכים לשנות זה ל-1:475,000.
אלי אלאלוף: תושבים?
אלי אלאלוף: אזרחים?
אסנת לוקסמבורג: תושבים.
נעה היימן: מה שנשלח ומופיע אצלנו זה - - -
אלי אלאלוף: מה זו הצורה הזאת להופיע?
אלי אלאלוף: אנחנו לא במועדון, תכבדי את נהלי הוועדה.